Op die vooraand van nasionale Jeugdag is dit duidelik dat die ANC-regering met niks anders as lippediens besig is as hy oor die toekoms van die land se jeug praat nie. Net sowat 30% van parlementslede het Vrydag die gesamentlike sitting van die Nasionale Vergadering en Nasionale Raad van Provinsies in Kaapstad tydens die debat oor Jeugdag bygewoon.
Terwyl vier leerlinge van die Hoër Landbouskool Noord-Kaapland geskors is oor beweerde verkragting en aanranding van ’n mede-koshuisleerling, het nog ouers na vore gekom wat meen alles is nie pluis by dié skool nie.
AfriForum Jeug eis ’n ondersoek, optrede en die toepassing van ’n daadwerklike plan van die minister van hoër onderwys, dr. Blade Nzimande asook die Suid-Afrikaanse Menseregtekommissie (SAMRK) om studenteveiligheid aan Medunsa te verseker. Dit, nadat die jeugorganisasie talle klagtes van studente ontvang het.
AfriForum Jeug betwyfel die deursigtigheid en geloofwaardigheid van die twee dae lange verhoor van die Suid-Afrikaanse Menseregtekommissie (SAMRK) wat die afgelope week in Johannesburg aangebied is.
AfriForum Jeug het sy regspan opdrag gegee om ’n regsbrief aan die Raad van die NWU-Puk te rig waarin hul versoek dat die Raad se verslag wat aan die minister oorhandig is, aan hul bekend gemaak moet word. Indien die Raad sou versuim om aan die versoek te voldoen, sal AfriForum Jeug sy regspan opdrag gee om die inligting kragtens die Wet op Toegang tot Inligting te bekom.
Die Potchefstroom Landboukollege het nou tot die uiterste gegaan om te verhoed dat inligting aangaande die kollege se agteruitgang blootgelê word. In die nuutste voorval het die kollege AfriForum Jeug se nasionale voorsitter, Henk Maree, by die Suid-Afrikaanse Polisiediens aangekla van betreding. Dit kom nadat Maree die kollege twee weke gelede besoek het om bewyse in te samel oor die agteruitgang van die kollege na maande se korrespondensie tussen die twee partye en na ŉ aanmaning deur die kollege dat AfriForum Jeug moet bewys waar die probleme by die kollege is, aangesien die kollege aantygings van studente ontken het.
’n Vryheidsveldtog by die Universiteit van Pretoria van stapel gestuur deur onder meer met bordjies om hulle nekke rond te loop waarop die regering uitgedaag word oor verskeie aspekte van vryheid, aangesien sommige jongmense voel hulle vryheid word deur die regering ingeperk.
AfriForum Jeug het uitlatings wat President Jacob Zuma in sy toespraak by die “Presidential Indaba on Youth Jobs and Skills” gemaak het, bevraagteken en ‘n skrywe aan die NYDA gerig om bewyse aan te vra vir hulle aandeel in die 420 000 poste waarna Zuma verwys het.
Na herhaalde futiele pogings deur AfriForum Jeug om kontak te maak met die Potchefstroom Landboukollege se bestuur moes AfriForum Jeug noodgedwonge ’n brief aan die kollege se bestuur rig waarmee hulle ’n ultimatum aan die kollege stel. AfriForum Jeug eis dat die kollege ’n persoon moet benoem wat saam met hulle gaan werk en werklik die probleme en klagtes wil oplos. Die kollege het 5 dae om te reageer.